For en uge siden var Calypse så uheldig at blive sparket på folden. Rigtig hårdt og uheldig tæt på Bagknæet. I søndags, da hun var blevet sparket. Calypse var/er (selvfølgelig) halt og efter at have set det an mandag, kom dyrlægen ud tirsdag. Worst case er en skade i knæet, revne i knoglen eller et skadet ledbånd. Hvis vi er rigtig heldige slipper vi med at det er slaget/en begyndende infektion. Hun er beordret i boksro og får smertestillende og antibiotika. Jeg synes at hun tager boksroen imponerende godt. Hun er stadig cool at have med at gøre, og så er hun begyndt at træde godt ned på benet! Først var hun.. virkelig halt! Men der er virkelig sket fremskridt! Så jeg håber virkelig at vi er sluppet med skrækkem. Dyrlægen har givet grønt lys til at hun bliver trukket lidt udenfor og spise lidt græs. Hun trækker lidt på benet, men hun går på det. Så vi har brug for HN's krydsede fingre! Kørt før at hun blev skadet, har vi været på en lille "skovtur" uden sadel. Vi trak det meste af vejen, for at hoppe op et sted i skoven, og hvor var det en skøn fornemmelse! Hun er virkelig en dejlig hest, og jeg håber sådan at hun bliver helt okay igen. Tænk sig, at min lille hidsigprop er sådan en hest, man kan hoppe på ryggen af uden sadel og hun bare er så dejlig nem at have med at gøre! Hold ud, Calypse! Boksro slutter forhåbentlig snart!! 
Ah men altså smukke Calypse, så uheldig hun er. Men godt at høre, at det så småt begynder at gå den rigtige vej igen   Krydser alt hvad der kan krydses, for at hun snart er på dupperne igen uden mén 
Det håber jeg også! Jeg synes snart at hun har haft rigeligt, det seneste år.. og nu håber jeg at det snart vender for os!  Hun ender nok med at holde meget fri til sommer, og få tid til at komme sig helt. I dag har jeg bygget en lille fold til hende. En boks størrelse fold   Det passede damen meget godt.
X´er alt hvad jeg kan - så Calypse-damens vegne!!!  Et er et los - men ekstra øv at det lige rammer så uheldigt... Typisk heste desværre - lige som man synes at NU kører alt på skinne - så laver de et eller andet stunt der brutalt flår os tilbage til "virkeligheden" SUK  Trine (Faxa)
Jeg x'er fingre for at det bare er et slag - hild os endelig opdateret. mvh Charlotte
Åh hvor vildt - vi kender det! Tro mig. Min så sådanne ud sidste sommer: Også et bagknæ. Pga. spark.  Heldigvis heler det hurtigere, end man skulle tro. Jeg håber, du har været lige så heldig som os, at det "bare" er et slag og et sår. Vi blev akut indlagt på Højgård til røngten, trykprøve og scanning. Her var heldigvis ikke sket noget med knogle, led el. andet   Men pyha, jeg blev også bange og stortudede, mens min hest var i røngten   Det gik bare så hurtigt det hele  Vi fik besked på ikke at gøre så meget ved såret.. jeg måtte rense så lidt som muligt - dog hver dag med klorhexidin rundt om (sårvæske ætser). Ellers med saltvand, hvis nødvendigt og efter lidt tid sprayede jeg aloe vera i. Han måtte ikke komme ud, da det var pænt dybt, så der måtte ikke komme en masse jord i, hvis han rullede. Såret kunne ikke sys, da der var chance for en arvævsknude... når det sidder der. Vi fik også smertestillende og antibiotica. Vi undgik stort set infektion - det væskede bare  I dag er det så fint - man kan stort set ikke se det. Så hvis du slipper med skrækken, og der ikke er sket mere, så går det relativt hurtigt i orden     Krydser fingre for dig! Sådan et spark er SÅ farligt. Men de hæver godt nok en del.... God bedring